Document ID: /roh_data/filtered/fineweb-2-filterrobots_roh.jsonl.gz/46232

Suenter il cumenzament rasant dal campiunadi per l'equipa dal CC Berna (Raphael Märki, Reto Keller, Enrico Pfister ed il skip Marc Pfister) cun 5 victorias ord 6 gieus avess la Svizra stuì gudagnar l'ultim gieu cunter il Giapun. Las ultimas 6 partidas da la prerunda (Round-Robin) han ils Bernais pers tuttas. Tuttina è la bilanza totala respectabla per l'equipa ch'è sa participada per l'emprima giada ad in campiunadi mundial.
Suenter la prerunda èn ils favurits Norvegia ed il Canada sin las plazzas 1 e 2. Era sa qualifitgada per il playoff è la Svezia. Lezza dat cunter il victur dal tiebreak tranter la Finlanda ed ils Stadis Unids da l'America.
RR novitads 06:00